CELEX: 62019TN0732
Language: el
Date: 2019-10-25 00:00:00
Title: Υπόθεση T-732/19: Προσφυγή της 25ης Οκτωβρίου 2019 – PNB Banka κ.λπ. κατά SRB

27.1.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 27/36
            
         
      Προσφυγή της 25ης Οκτωβρίου 2019 – PNB Banka κ.λπ. κατά SRB
      (Υπόθεση T-732/19)
      (2020/C 27/45)
      Γλώσσα διαδικασίας: η αγγλική
      
         Διάδικοι
      
      
         Προσφεύγοντες: PNB Banka AS (Ρίγα, Λεττονία) και 10 άλλοι προσφεύγοντες (εκπρόσωπος: O. Behrends, δικηγόρος)
      
         Καθού: Ενιαίο Συμβούλιο Εξυγίανσης (SRB)
      
         Αιτήματα
      
      Οι προσφεύγοντες ζητούν από το Γενικό Δικαστήριο:
      
                  —
               
               
                  να ακυρώσει την απόφαση του SRB της 15ης Αυγούστου 2019 σχετικά με την Τράπεζα X, η οποία δημοσιοποιήθηκε με δελτίο Τύπου και με ανακοίνωση στην οποία συνοψίζεται η απόφαση της ίδιας ημερομηνίας·
               
            
                  —
               
               
                  να καταδικάσει το καθού στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγοντες προβάλλουν δεκατέσσερις λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται αναρμοδιότητα του SRB να εκδώσει την προσβαλλόμενη απόφαση.
               
            
                  2.
               
               
                  Με τον δεύτερο λόγο ακυρώσεως προβάλλεται ότι δεν επιτρέπεται η έκδοση τέτοιου είδους απόφασης όπως η προσβαλλόμενη.
               
            
                  3.
               
               
                  Με τον τρίτο λόγο ακυρώσεως προβάλλεται ότι η προσβαλλόμενη απόφαση ενέχει πολλαπλά σφάλματα όσον αφορά την αξιολόγηση περί του αν η ως άνω τράπεζα βρίσκεται σε σημείο πτώχευσης ή κινδυνεύει να πτωχεύσει (αξιολόγηση FOLTF) στην οποία προέβη η ΕΚΤ.
               
            
                  4.
               
               
                  Με τον τέταρτο λόγο ακυρώσεως προβάλλεται ότι η προσβαλλόμενη απόφαση ενέχει πολλαπλά σφάλματα όσον αφορά τις αποφάσεις που έλαβε εν συνεχεία το SRB.
               
            
                  5.
               
               
                  Με τον πέμπτο λόγο ακυρώσεως προβάλλεται ότι η προσβαλλόμενη απόφαση ενέχει διαδικαστικό σφάλμα διότι βασίστηκε σε παράνομη επιτόπια επιθεώρηση.
               
            
                  6.
               
               
                  Με τον έκτο λόγο ακυρώσεως προβάλλεται ότι η προσβαλλόμενη απόφαση αντιβαίνει στην αρχή της αναλογικότητας.
               
            
                  7.
               
               
                  Με τον έβδομο λόγο ακυρώσεως προβάλλεται ότι η προσβαλλόμενη απόφαση δεν διαλαμβάνει προσήκουσα αιτιολογία.
               
            
                  8.
               
               
                  Με τον όγδοο λόγο ακυρώσεως προβάλλεται ότι η προσβαλλόμενη απόφαση προσβάλλει το δικαίωμα ακροάσεως των προσφευγόντων.
               
            
                  9.
               
               
                  Με τον ένατο λόγο ακυρώσεως προβάλλεται ότι η προσβαλλόμενη απόφαση βασίστηκε στην παράνομη εναντίωση της ΕΚΤ στην εξαγορά της Τράπεζας X.
               
            
                  10.
               
               
                  Με τον δέκατο λόγο ακυρώσεως προβάλλεται ότι η προσβαλλόμενη απόφαση αντιβαίνει στην αρχή της ίσης μεταχείρισης.
               
            
                  11.
               
               
                  Με τον ενδέκατο λόγο ακυρώσεως προβάλλεται ότι η προσβαλλόμενη απόφαση αντιβαίνει στις αρχές της ασφάλειας δικαίου και της δικαιολογημένης εμπιστοσύνης.
               
            
                  12.
               
               
                  Με τον δωδέκατο λόγο ακυρώσεως προβάλλεται ότι η προσβαλλόμενη απόφαση δεν έλαβε υπόψη ότι η θέση στην οποία βρίσκεται η προσφεύγουσα οφείλεται σε μεγάλο βαθμό σε παράπτωμα της ΕΚΤ.
               
            
                  13.
               
               
                  Με τον δέκατο τρίτο λόγο ακυρώσεως προβάλλεται ότι η προσβαλλόμενη απόφαση ενέχει διαδικαστικά σφάλματα διότι βασίστηκε στην αξιολόγηση της ΕΚΤ και η ΕΚΤ δεν έλαβε τα κατάλληλα μέτρα ώστε να αποτρέψει την άσκηση επιρροής εκ μέρους υπαλλήλων στο πρόσωπο των οποίων συντρέχει σύγκρουση συμφερόντων.
               
            
                  14.
               
               
                  Με τον δέκατο τέταρτο λόγο ακυρώσεως προβάλλεται ότι το SRB υπέπεσε σε κατάχρηση εξουσίας.